Aleksandrs Hildebrands
Aleksandrs Hildebrands (zviedru: Alexander Hildebrand; dzimis 1921. gada 24. decembrī, miris 2005. gada 3. augustā) bija zviedru šaha problēmists. Dzimis Tallinā. 1938. gadā beidzis krievu privāto ģimnāziju. Studējis ekonomiku Tartu Universitātē. 1944. gadā emigrējis uz Zviedriju. Mācījies socioloģiju Upsālas Universitātē. Bijis žurnālists, etīžu nodaļas redaktors žurnālos Tidskrift för Schack no 1956. līdz 1961. gadam un Stella Polaris no 1966. līdz 1974. gadam.